राहुल गुप्ता ने कहा कि वे भारतीय किसान यूनियन के वरिष्ठ राष्ट्रीय उपाध्यक्ष थे। उन्होंने कहा कि जो भी आरोप उन पर लगाए गए हैं, वो उनके निष्काषन की फर्जी कार्रवाई के बाद लगाए गए हैं। राहुल गुप्ता ने कहा कि उन पर आरोप है कि वे तीन बैठकों में लगातार अनुपस्थित थे जबकि वो लोग किसी भी बैठक का होना अब तक साबित नहीं कर पाए हैं। उन्होंने कहा कि जब उन्होंने इस बात का विरोध किया तो उन पर अपराधी होने का आरोप लगा दिया गया। राहुल गुप्ता का कहना है कि उन्होंने बहुत अनुरोध के बाद लोक कलाकार शिवभान सिंह उर्फ लुक्का को संगठन से जोड़ा था, लेकिन इन लोगों ने उन पर भी आरोप लगा डाले। उन्होंने दावा किया कि देशभर के पदाधिकारी अब भी उनके साथ हैं। अगर वाकई उनका निष्काषन करना है तो विधिवत राष्ट्रीय अधिवेशन बुलाया जाए। वास्तविक पदाधिकारी, कार्यकर्ता और सदस्यों को बुलाया जाए। उन्होंने कहा कि वे उनके बीच अपना बहुमत साबित जरूर करेंगे।